钦定古今图书集成/明伦汇编/氏族典/第166卷 > 《廖用贤尚友录》 > 栾施
## 钦定古今图书集成/明伦汇编/氏族典/第166卷 > 《廖用贤尚友录》 > 栾施

按《左传昭公十年》：齐惠、栾、高氏皆耆酒，信内多怨，彊
于陈、鲍氏而恶之。夏，有告陈桓子曰：“子旗、子良将攻
陈、鲍，亦告鲍氏。桓子授甲而如鲍氏，遭子良醉而骋，
遂见文子，则亦授甲矣。使视二子，则皆将饮酒。桓子
曰：‘彼虽不信，闻我授甲，则必逐我。及其饮酒也，先伐
诸，陈、鲍方睦’。遂伐栾、高氏。子良曰：‘先得公陈、鲍焉往’？”
遂伐虎门。五月庚辰，战于稷。栾高败，又败诸庄。国人
追之，又败诸鹿门。栾施、高彊来奔。